Nr. 25849/22.02.2024

**Aprob.**

**SECRETAR DE STAT**

**Ionel Florian LIXANDRU**

**Către Inspectoratul Școlar Județean/Inspectoratul Școlar al Municipiului București**

**În atenţia doamnei/domnului inspector școlar general**

**doamnei/domnului inspector pentru activități extrașcolare**

**doamnei/domnului director al Palatului Copiilor/Palatului Național al Copiilor**

Referitor la concursurile naționale organizate de Ministerul Educației în parteneriat cu alte instituții, cuprinse în Calendarul Proiectelor de Educație Extrașcolară Naționale și Internaționale finanțate de Ministerul Educației 2024, vă comunicăm următoarele:

1. **CONCURSUL NAȚIONAL DE PROIECTE DE MEDIU**

* etapa județeană se va organiza până la 30 mai 2024; Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la:

https://docs.google.com/spreadsheets/d/1BxEaiOIv4Nd\_mUbY59xlV59Cpu\_WwsI\_N5jNdUGVPBI/edit?usp=sharing

* etapa națională va avea loc în perioada 15-20 iulie 2024, tabăra Muncel, județul Iași.

1. **CONCURSUL NAȚIONAL PENTRU SĂNĂTATE ȘI PRIM AJUTOR „SANITARII PRICEPUȚI”, organizat de Societatea Națională de Cruce Roșie din România împreună cu Ministerul Educației, Ministerul Sănătății și Inspectoratul General pentru Situații de Urgență**.

* februarie-mai 2024 – înscrierea echipajelor de concurs pe platforma www.sanitariipriceputi.ro
* martie-mai 2024 – pregătirea teoretică după manualul concursului „Sanitarii pricepuți”. Manualul este disponibil și în format electronic pe platforma [www.sanitariipriceputi.ro](http://www.sanitariipriceputi.ro), la secțiunea *Centru de Resurse – Manualul de prim ajutor și Manualul de educație pentru sănătate.*
* iunie 2024 – etapele locale și județene ale competiției, organizate de filialele de Cruce Roșie din toate județele/municipiul București.
* 22-26 iulie 2024 – etapa națională a Concursului „Sanitarii pricepuți”, în Brașov la Complexul de servicii Cheile Grădiștei – Resort Fundata.

1. **CONCURSUL NAȚIONAL „TINERE CONDEIE”**

* etapa județeană: martie – mai 2024.Vă rugăm să transmiteți lucrările elevilor calificați la etapa națională până la data de **10 mai 2024**, în vederea jurizării acestora și stabilirii laureaților finali, dintre care vor fi selectați circa 50 de elevi participanți la tabăra de profil, care va avea loc în luna august, la Călimănești, județul Vâlcea. Din fiecare județ se califică maximum 20 de elevi (respectiv 60 de elevi din Municipiul București), jurizarea urmând a avea loc în perioada 15 mai - 10 iunie 2024. Plicurile cu lucrările elevilor calificați vor fi transmise la Palatul Național al Copiilor (Bulevardul Tineretului 8-10, sector 4, București), în atenția doamnei profesor Alina Stancu.
* etapa națională: luna august 2024, la Călimănești, județul Vâlcea.

Pentru a se asigura o maximă obiectivitate a jurizării, se mențin regulile de secretizare din anii trecuți. Niciun elev nu își semnează produsele; pe fiecare lucrare elevul autor își va trece doar un motto, la liberă alegere, pe prima pagină, în colțul din dreapta sus. Toate lucrările din județ vor fi expediate într-un singur plic A4; acesta va conține toate lucrările (cu motto) și câte un plic A5 sigilat pentru fiecare elev. Fiecare plic A5 conține o listă cu titlurile lucrărilor respectivului elev, motto-ul său, numele si prenumele, clasa, școala, localitatea.

1. **CONCURSUL NAȚIONAL DE REVISTE ȘCOLARE**

* etapa județeană: aprilie 2024.Vă rugăm să transmiteți revistele calificate la etapa națională (câte 2 numere din fiecare revistă) până la data de 30 aprilie 2024, în vederea jurizării acestora și stabilirii laureaților finali. Dintre aceștia vor fi selectați circa 50 de participanți la tabăra de profil. La etapa națională se califică **maximum10 reviste/județ**, jurizarea urmând a avea loc în perioada 1 – 15 mai 2024. În cazul în care veți expedia mai mult de 10 reviste școlare, cele de la poziția 11 în jos nu vor intra în evaluare. Plicurile cu revistele calificate vor fi transmise la Palatul Copiilor Craiova (Strada Simion Bărnuțiu nr. 20, Craiova), în atenția doamnei profesor Felicia Călmuc.
* etapa națională: iulie 2024, Muncel, jud. Iași.

1. **CONCURSUL NAȚIONAL „CU VIAȚA MEA APĂR VIAȚA”**

În baza Regulamentului Concursului național „Cu viața mea apăr viața”, inspectoratele școlare județene, împreună cu inspectoratele județene pentru situații de urgență, organizează, în fiecare an, faza județeană și faza interjudețeană a concursului. Vă rugăm să organizați faza județeană și faza interjudețeană până la data de 10 iunie 2024.

* etapa județeană: până pe 10 mai 2024; etapa se desfășoară cu condiția prezenței a minimum trei echipe de gimnaziu și trei echipaje de liceu;
* etapa interjudețeană: conform Anexei 7 a Regulamentului concursului, gruparea județelor pentru faza interjudețeană este următoarea: (1) **Bacău**, Neamţ, Vaslui; (2) **Botoşani**, Iaşi, Suceava; (3) Brăila, **Buzău**, Vrancea; (4) Constanța, Galați, **Tulcea**; (5) Argeș, Prahova, **Dâmbovița**; (6) Ialomița, **Călărași**, Ilfov; (7) Mehedinţi, Dolj, **Vâlcea**; (8) Giurgiu, Teleorman, **Olt**; (9) Gorj, **Hunedoara**; (10) Timiş, Arad, **Caraş Severin**; (11) **Bihor**, Bistriţa Năsăud, Cluj; (12) **Maramureş**, Satu Mare, Sălaj; (13) Alba, Sibiu, **Mureş**; (14) Braşov, Harghita, **Covasna**; (15) **Municipiul Bucureşti** (județul subliniat este organizator). Componența echipajelor clasate pe locul I la faza interjudețeană și datele de contact ale profesorilor coordonatori vor fi transmise până la data de 1 iunie 2024 la adresa de e-mail catalina.chendea@gmail.com. Aceste echipaje se califică la etapa națională a concursului
* etapa națională va avea loc în perioada 16-20 iunie 2024, la Deva, județul Hunedoara.

1. **CONCURSUL NAȚIONAL „EDUCAȚIE RUTIERĂ, EDUCAȚIE PENTRU VIAȚĂ”**

* etapa județeană: perioada mai – iunie 2024. Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la:

https://docs.google.com/spreadsheets/d/1GgAEWyCjJG\_fUKi\_f0OjTl3wwIy-OH4IAtL6TObuo5c/edit?usp=sharing

Aceste echipaje se califică la etapa națională a concursului.

* etapa națională: iulie 2024, Târgoviște, județul Dâmbovița.

**Important:** Regulamentul concursului pentru 2024 este în curs de aprobare. În anul 2024 echipajele vor fi formate exclusiv din elevi de gimnaziu. Profesorii pot continua pregătirea elevilor, probele de concurs de la etapele locale și județene nu se modifică.

1. **CONCURS INTERNAȚIONAL „TINERI ÎN PĂDURILE EUROPEI/YOUNG PEOPLE IN EUROPEAN FORESTS - YPEF”**

* etapa județeană: aprilie 2024 (la sediile palatelor copiilor);
* preselecția națională: mai 2024 (la sediile Direcțiilor Silvice județene din cadrul RNP – Romsilva);
* etapa națională: iulie 2024, online sau Parcul natural Piatra Craiului, județul Brașov.

**Important:** Regulamentul concursului pentru 2024 este în curs de aprobare. Profesorii pot continua pregătirea elevilor, bibliografia este disponibilă pe pagina web a Romsilva.

1. **CONCURSUL NAȚIONAL DE PROIECTE ANTIDROG „ÎMPREUNĂ”**

* februarie - martie 2024: diseminarea informației în unitățile cu învățământ liceal și înscrierea la concurs; tema din acest an este „Dependențe în 2024: vaparea și noile substanțe cu proprietăți psihoactive”;
* martie - mai 2024: implementarea proiectelor înscrise;
* iunie 2024: jurizarea si premierea proiectelor. Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la:

https://docs.google.com/spreadsheets/d/19wSpe7HJqNSKXlq4JL58DoAgwDU3Jmih0P2GjMCvDyU/edit?usp=sharing

1. **CONCURSUL NAȚIONAL DE PROTECȚIE A CONSUMATORULUI „ALEGE! ESTE DREPTUL TĂU!”**

* Temă concurs: Tânărul consumator versus comerțul online
* Temă pentru testul grilă și eseu: Cât de sigur este comerțul de pe platformele internaționale?
* Temă pentru desene: Realizarea unui desen / creație grafică reprezentând o reclamă online la un produs alimentar.
* CALENDAR:

Pentru elevii claselor pregătitoare – clasele a VIII-a (desen/creație grafică)

* etapa pe școală: în perioada 20 februarie – 15 martie 2024
* etapa județeană/pe municipiul București: 15-31 martie 2024
* etapa națională (doar pentru elevii claselor V-VIII): iunie 2024

Pentru elevii claselor a IX-a - a XI-a (test grilă și eseu)

* etapa județeană/pe Municipiul București: 23 martie 2024
* etapa națională – iunie 2023.

**Director General,**

**Mihaela Tania IRIMIA**

**Director**

**Eugen STOICA**

Inspectori

Cătălina CHENDEA

Daniela CĂLUGĂRU